《寄题洪巨济中大鄱阳园亭四咏 其四 艮庵》
宋代·孙觌

高人擅一壑，青山独当门。拄笏坐终日，似与若人言。

微云抱巘出，细溜触石喧。绝壁挂夜斗，曾甍上朝暾。

更探东篱菊，共尽北海尊。

作者简介：孙觌dí（1081～1169）字仲益，号鸿庆居士，常州晋陵（今江苏武进）人。孝宗乾道五年卒，年八十九（《直斋书录解题》卷一八）。孙觌为人依违无操，早年附汪伯彦、黄潜善，诋李纲，后复阿谀万俟卨，谤毁岳飞，《宋史》无传。孙觌善属文，尤长四六。著有《鸿庆居士集》、《内简尺犊》传世。